**«Σάκο και Βαντσέτι», μια αληθινή ιστορία στο «Δον Κιχώτη»**

**Την ταινία του Τζουλιάνο Μοντάλντο «Σάκο και Βαντσέτι» (1971) θα προβάλει ο ανοιχτός κοινωνικός χώρος «Δον Κιχώτης» (Καλαμαρά 4, Άργος) την Παρασκευή 19 Φεβρουαρίου. Η προβολή ξεκινά στις 9 μμ και η είσοδος είναι ελεύθερη.**

**Στις ΗΠΑ του 1920 οι κομμουνιστές και οι συνδικαλιστές βρίσκονται υπό διωγμό**. Μέσα σ’ αυτό το κλίμα ένας ψαράς και ένας υποδηματοποιός συλλαμβάνονται και κατηγορούνται για ένοπλη ληστεία μετά φόνου, που ποτέ δεν διέπρεξαν. **Παρά τα ελλιπή στοιχεία, κρίνονται ένοχοι** από τους ενόρκους από μία δίκη παρωδία και οδηγούνται στην ηλεκτρική καρέκλα, εξαιτίας των πολιτικών τους πεποιθήσεων. Εκτελέστηκαν εν μέσω διεθνών αντιδράσεων, στις 23 Αυγούστου του 1927, μετά από εφτά χρόνια φυλάκισης.

Η ταινία προσθέτει στοιχεία μυθοπλασίας στην [αληθινή ιστορία](http://www.tvxs.gr/news/unlisted/sacco-%CE%BA%CE%B1%CE%B9-vanzetti-82-%CF%87%CF%81%CF%8C%CE%BD%CE%B9%CE%B1-%CE%B1%CF%80%CF%8C-%CF%84%CE%B7%CE%BD-%CE%BA%CE%B1%CF%84%CE%B1%CE%B4%CE%AF%CE%BA%CE%B7-%CF%84%CF%89%CE%BD-%CE%B4%CF%8D%CE%BF-%CE%B8%CF%81%CF%85%CE%BB%CE%B9%CE%BA%CF%8E%CE%BD-%CE%B1%CE%BD%CE%B1%CF%81%CF%87%CE%B9%CE%BA%CF%8E%CE%BD) αποτυπώνοντας το κλίμα της εποχής. Τη μουσική υπογράφει ο Ennio Morricone.